התמרון הקרקעי בלבנון במלחמת חרבות ברזל

התמרון הקרקעי בלבנון במלחמת חרבות ברזל הוא תמרון צבאי קרקעי בשטח מדינת לבנון במסגרת החזית הצפונית במלחמת חרבות ברזל, שהחל ב-30 בספטמבר 2024, לראשונה מאז מלחמת לבנון השנייה. במהלך חודש ספטמבר 2024 החלה ישראל להיערך לתמרון קרקעי בהיקף מוגבל בדרום לבנון, על ידי הסטת כוחות מהזירה הדרומית וגיוס מילואים. קדמו לתמרון עשרות מבצעים חשאיים של צה"ל בלבנון באותה השנה. התמרון הוגדר כ"ממוקד ומתוחם" במטרה לפגוע בתשתית ההתקפית של חזבאללה לאורך הגבול ולאפשר את חזרת תושבי הצפון לבתיהם. ערך מורחב – החזית הצפונית במלחמת חרבות ברזל ב-7 באוקטובר 2023 יצאו מספר ארגוני טרור מרצועת עזה, בהובלת גדודי עז א-דין אלקסאם של חמאס, למתקפת פתע על ישראל שכללה מעשי טבח המוני ופשעים נגד האנושות, שבה נרצחו 1,145 ישראלים ואזרחים זרים. בתגובה פתחה ישראל במלחמת חרבות ברזל. כבר למחרת הצטרף ארגון הטרור חזבאללה למערכה והחל בירי תלול-מסלול על ישראל מלבנון, על מנת לרתק כוחות גדולים של צה"ל לצפון, ולהפעיל לחץ על ישראל לסיום המערכה על ידי עקירת עשרות אלפי תושבי קו העימות מבתיהם. ב-26 באוקטובר החל צה"ל בתמרון קרקעי ברצועת עזה והמלחמה שם נמשכה בעצימות גבוהה עד מאי 2024, ובמהלכה חזית עזה הוגדרה כ"חזית העיקרית" ושאר החזיתות כחזיתות משניות. בתקופה זו התאפיינה הלחימה בצפון בעימות נמוך עצימות כאשר חזבאללה משגר טילי נ"ט, רקטות ארטילריות וכטב"מים מתאבדים על יישובי הצפון וצה"ל מגיב בתקיפות נקודתיות נגד חוליות שיגור, תקיפות שטח ארטילריות ותקיפות אוויריות על דרום לבנון. מאוקטובר 2023 ועד אוגוסט 2024 נהרגו למעלה מ-400 פעילי חזבאללה ועוד כמה עשרות פעילי טרור מארגונים שונים, בעיקר חמאס בלבנון. מנגד, ישראל איבדה 21 חיילים בלחימה ונרצחו 23 אזרחים מירי חזבאללה, כאשר המקרה הבולט ביותר היה פגיעת הרקטה במג'דל שמס שבו נרצחו 12 ילדים, דבר שהוביל לחיסול רמטכ"ל חזבאללה פואד שוכר. ערכים מורחבים – מבצע חיצי הצפון, ההתנקשות בחסן נסראללה עד ספטמבר 2024 נמנעה ישראל מלהיכנס קרקעית ללבנון, והסתפקה בתקיפות אוויריות בעצימות נמוכה כתגובה לתקיפות חזבאללה. ב-17 בספטמבר הגדיר הקבינט המדיני-ביטחוני את השבת תושבי הצפון לבתיהם כאחד מיעדי המלחמה הרשמיים. ב-19 בספטמבר 2024 פתח חיל האוויר הישראלי במבצע חיצי הצפון, בו סוכלה כמעט כל צמרת חזבאללה, כולל מזכ"ל חזבאללה חסן נסראללה, והותקפו אלפי מחסני אמל"ח ומשגרים של חזבאללה. לצד כל אלו החלו הכנות רבות, צבאיות ודיפלומטיות, לכניסה קרקעית לדרום לבנון. ב-27 בספטמבר גויסו שתי חטיבות מילואים, חטיבת עציוני וחטיבת אלון, וכן מספר גדודי מילואים נוספים, לטובת הכנה לכניסה קרקעית לדרום לבנון. ב-29 בספטמבר 2024 פורסם ברשת ABC כי ייתכן שכבר החלו "תנועות חוצות-גבול" של צה"ל לתוך שטח לבנון, במטרה להוציא מכלל שימוש עמדות חזבאללה, לקראת תמרון רחב יותר. יום לאחר מכן, ב-30 בספטמבר, התפרסם דיווח בעיתון וול סטריט ג'ורנל כי במהלך מספר חודשים כוחות מיוחדים של צה"ל ערכו פשיטות קטנות וממוקדות בדרום לבנון, כדי לאסוף מודיעין ולהתכונן לאפשרות של תמרון קרקעי, כולל כניסה למנהרות של חזבאללה סמוך לגבול עם ישראל. על פי הדיווח בעיתון, ארצות הברית הפעילה לחץ כבד על ישראל כדי שלא תבצע תמרון גדול, אך גם בממשל האמריקני מבינים שאין מנוס מכניסה קרקעית ללבנון. ב-30 בספטמבר פורסם בוושינגטון פוסט כי ישראל עדכנה את ארצות הברית שבכוונתה לבצע תמרון קרקעי בלבנון, שהיקפו יהיה קטן מהיקף התמרון במלחמת לבנון השנייה, והוא יתמקד בטיהור תשתיות טרור לאורך הגבול כדי להסיר את האיום על יישובי הגבול הישראליים. באותו הערב כוחות צבא לבנון ויוניפי"ל נסוגו מגבול ישראל-לבנון צפונה למרחק 5 ק"מ מהגבול, וצה"ל הכריז כי היישובים מטולה, משגב עם וכפר גלעדי הם שטח צבאי סגור. ב-1 באוקטובר 2024, פחות מיממה לאחר הפתיחה הרשמית של התמרון הקרקעי בלבנון, חשף דובר צה"ל כי במהלך החודשים שקדמו לתמרון הקרקעי בוצעו עשרות מבצעים חשאיים של צה"ל שהכינו את הקרקע לתמרון, חלקם הגיעו לעומק של 5–10 ק"מ בתוך שטח לבנון, במטרה לאתר ולהשמיד את יכולות חזבאללה במקום. הפעולות כוונו נגד תשתיות של כוח רדואן, כולל רשת מנהרות תת-קרקעיות מלאות באמצעי לחימה, שיועדו לשמש את חזבאללה בעת הפלישה לישראל. בפשיטות הקומנדו נוטרלו מנהרות רבות ונלקחו ללמידה מפות, מסמכים ואמל"ח רב שכלל נשק קל, רובי צלפים, רקטות RPG, טילי נ"ט, מוקשים ומטעני חבלה. אמל"ח רב נוסף הושמד בשטח. עוד חשף דו"צ תיעודים של "תוכנית לכיבוש הגליל", שאליה נערך חזבאללה במשך 15 שנים, שכללה מתחמי תת-קרקע שפעילי חזבאללה הכינו במשך השנים, תוך חימושם בכלי נשק רבים, על מנת להוציא מתקפת פתע על יישובי הצפון בדומה למתקפת הפתע שהוציא חמאס ב-7 באוקטובר 2023, וכן מפות שיועדו לחלוקה לפעילי חזבאללה לשם מטרה זו. השבועיים הראשונים של התמרון הקרקעי בלבנון, שהחל בלילה שבין 30 בספטמבר ל-1 באוקטובר, התאפיינו במספר מועט של קרבות פנים אל פנים מול מחבלי חזבאללה באופן ניכר לעומת התמרון ברצועת עזה בתחילת המלחמה. על פי דיווחים רבים, רוב מחבלי חזבאללה ברחו מכפרי דרום לבנון טרם הגעת כוחות צה"ל לשם. כבר כעבור כשבוע וחצי מאז תחילת התמרון צה"ל איפשר כניסת כתבים צבאיים ישראלים לחלק מהכפרים בדרום לבנון. כמו כן דובר צה"ל דניאל הגרי נכנס לדרום לבנון והוציא סרטוני הסברה, וכן הרמטכ"ל רא"ל הרצי הלוי וראש השב"כ רונן בר קיימו הערכת מצב משותפת בדרום לבנון עם מפקד פיקוד הצפון. ב-30 בספטמבר 2024 בשעות הערב החל ירי ארטילרי מסיבי לעבר דרום לבנון של חיל התותחנים וחיל השריון הישראלי. סביב השעה 22:00 פורסם כי מחלקת המדינה של ארצות הברית הודיעה שצה"ל החל את התמרון הקרקעי בלבנון. בשעה 1:50 אישר דובר צה"ל שהחל התמרון הקרקעי. לאורך שעות הלילה שבין 30 בספטמבר ל-1 באוקטובר החלה כניסת כוחות של אוגדה 98, הכוללת את לוחמי חטיבת עוז, הצנחנים וחטיבה 7 בחסות תקיפות ריכוך מסיביות שנמשכו לאורך כל הלילה מצד חיל האוויר ותותחנים. דובר צה"ל בערבית הודיע לתושבי 25 כפרים בדרום לבנון הסמוכים לקו העימות, כי עליהם להתפנות מבתיהם למען שמירה על חייהם. במהלך הבוקר צה"ל התחיל לתפוס שטחים בדרום לבנון ולהילחם במחבלי חזבאללה במרחבי דרום לבנון שצמודים לגבול. בביירות צה"ל תקף באופן ממוקד אתרי ייצור אמצעי לחימה ותשתיות נוספות של ארגון הטרור חזבאללה. ערך מורחב – כיבוש כפר כילא (2024) כוחות גם נכנסו לכפר כילא, שם בין 1 באוקטובר ל-6 באוקטובר נוהלו קרבות עד שבסוף אוגדה 36 כבשה את הכפר. בהצהרה שהוציא דובר צה"ל לתקשורת אמר כי בהכוונת מידע מודיעיני של אגף המודיעין, כוחות צה"ל בהובלת פיקוד הצפון ויחידות מיוחדות נכנסו ללב מתחמי הלחימה שחזבאללה נטש בדרום לבנון, והשמידו תשתיות טרור מעל ומתחת לפני הקרקע. תשתיות טרור אותרו בכפרים כפר כילא, עייתא א-שעב, מיס אל-ג'בל, ועוד. לאחר תחילת הפשיטות ראש ממשלת לבנון ביקש מהאו"ם עזרה הומניטרית בסכום 426 מיליון דולר. ערך מורחב – קרב אל-עדייסה בבוקר 2 באוקטובר הודיע דובר צה"ל כי אוגדה 36 הכוללת את חטיבת גולני, חטיבת השריון 188, חטיבת המילואים עציוני וחטיבת האש 282 מצטרפת לתמרון בלבנון. חזבאללה טוען שלחם עם כוחות צה"ל בכפר אל-עדייסה והדף את כניסתם לכפר. בסביבות השעה 04:30, לוחמי אגוז שיצאו להתקפה בכפר כילא[דרושה הבהרה] נתקלו במחבלים במבנה. מייד לאחר ההיתקלות החלה אש תופת על הכוחות של נשק קל, נ"ט ופצמ"רים. מייד לאחר ההיתקלות הראשונה במבנה שבו נפתח הקרב, אחד הלוחמים נהרג ונפל בקרבת מחבלי חזבאללה שנותרו בחיים. מחשש שהגופה תיחטף, וכדי להגיע אליה בהקדם, הכוחות הקיפו מהר את המבנה והסתערו פנימה, כדי לנהל קרב מטווח אפס עם מחבלים, ולמנוע כל אפשרות לחטיפה. במקביל, צוות הרחפנים של אגוז זיהה רכבי תגבורת של כוח רדואן מתקרבים לַמבנה, ייתכן שכדי לחטוף את הגופה ולהימלט. הרכבים הותקפו מהאוויר והמחבלים שבהם חוסלו. במהלך הקרב נהרגו 5 לוחמי אגוז, 2 לוחמי גולני ולוחם יהל"ם אחד. דובר צה"ל אמר שביום זה הותקפו 200 מטרות ונהרגו 60 מחבלים, אחת המטרות שהותקפו היא בניין עיריית בינת ג'בייל, שבו נהרגו כ-15 מחבלים. לוחמי צוותי הקרב של חטיבת גולני, בפיקוד אוגדה 36, החלו לפעול בפעילות קרקעית ממוקדת בדרום לבנון. לוחמי גולני השמידו אמצעי לחימה, תשתיות טרור וחיסלו מחבלים של כוח רדואן בהיתקלויות. בפעילות של חטיבת גולני תקפו הלוחמים מבנה צבאי בו שהו מפקדי חזבאללה – מפקד המרחב, מפקד כוחות ההנדסה, ומפקד האש של המרחב. בסוף הפעילות המחבלים חוסלו. כוחות צק"ח הצנחנים לחמו במחבלים בקרבות מטווחים קרובים. לוחמי הצנחנים פשטו על מספר כפרים לפי מודיעין מדויק שהצביע על מתחמים צבאיים ובתים שהפכו למוצבים. בנוסף איתרו לוחמי צנחנים אמצעי לחימה רבים. במהלך חילופי אש מול מחבלים מכוח רדואן נהרג קצין לוחם של גדוד 202 של חטיבת הצנחנים. דובר צה"ל בהודעה דרש מ-25 כפרים נוספים להתפנות. במהלך היום צה"ל תקף בביירות 15 מטרות שכללו מפקדות, מטה מודיעין ותשתיות נוספות וחזבאללה שיגר 200 רקטות ארטילריות אל צפון ישראל. נכון לצהרי 4 באוקטובר חוסלו למעלה מ-250 מחבלים, מהם 5 מג"דים, והושמדו 2,000 מטרות חזבאללה. פורסם שכוחות צה"ל התחילו להשיג שליטה מבצעית על הכפרים השיעיים בדרום לבנון. בנוסף צה"ל הודיע שהחל לאטום מנהרות של חזבאללה באמצעות מלט. בבוקר דובר צה"ל הודיע כי כלי טיס של חיל האוויר תקפו פעילים של חזבאללה במפקדה שהוקמה במסגד בדרום לבנון. המסגד שהותקף היה סמוך לבית חולים. עוד מסר דובר צה"ל כי עד 5 באוקטובר נהרגו 440 פעילי חזבאללה מתחילת התמרון, מהם 400 בלחימה הקרקעית עם כוחות צה"ל. כתוצאה משיגור של חזבאללה שפגע בסמוך לכוח של יחידת הניוד, נהרגו רס"ר (במיל') איתי אזולאי, וכן רס"ב (מיל׳) אביב מגן. שני לוחמי יחידת הניוד 5515, באותה תקרית נפצעו קשה גם שני לוחמים נוספים מיחידת הניוד של עוצבת האש. בבוקר הודיע דובר צה"ל, כי אוגדה 91 נכנסת לתמרון. תחת פיקוד האוגדה שלוש חטיבות מילואים שהחלו בפעילות קרקעית במרחב: חטיבת אלכסנדרוני, חטיבת הנח"ל הצפונית, וכן חטיבת השריון "הזקן". בערב הודיע דובר צה"ל כי יישובי צפון הגליל המערבי באזור ראש הנקרה ושלומי, הוכרזו כשטח צבאי סגור לקראת תמרון במחוז דרום לבנון. ערכים מורחבים – קרב מארון א-ראס (2024), קרב עייתא א-שעב (2024) בבוקר הודיע דובר צה"ל כי גם אוגדה 146 נכנסה ללחימה בדרום לבנון, בחלקו המערבי. ב-17:00 אחר הצהריים שודר נאומו של נעים קאסם, סגן מזכ"ל חזבאללה, שבו קרא להפסקת אש ללא תלות בהפסקת אש ברצועת עזה, לראשונה מאז כניסת חזבאללה למערכה ב-8 באוקטובר 2023. בנוסף צה"ל סיים את תהליך הכיבוש של הכפר השיעי מארון א-ראס שהפך לסמל במלחמת לבנון השנייה. במהלך כיבוש הכפר צה"ל השמיד את "פארק איראן" הצופה לגליל, שהפך מוקד עלייה לרגל לבכירים מטהרן, את פסל מפקד כוח קודס, את דגם כיפת הסלע ואת האנטנה של הכפר. בנוסף צה"ל סיים את קרב עייתא א-שעב ורשמית כבש את הכפר. ערך מורחב – קרב מיס אל-ג'בל ביום זה צה"ל רשמית סיים את קרב מיס אל-ג'בל וכבש את הכפר. בסיור צה״ל בדרום לבנון, אותרו מצבורים של אמצעי לחימה כמעט בכל חדר בבתי תושבים, טבלאות שיגורים והיערכות ללחימת חורף. דובר צה"ל פרסם תיעוד של שביית מחבל חזבאללה לראשונה מאז תחילת התמרון הקרקעי. במקביל נמשכו הקרבות בפעולה הקרקעית בדרום לבנון. מספר לוחמים נפגעו בקרבות מול חזבאללה, בהם שניים באורח קשה בתקרית ירי נ"ט. הלחימה ברצועת עזה במלחמת חרבות ברזל מבצע חיצי הצפון החזית הצפונית במלחמת חרבות ברזל טבעת האש האיראנית מדיה וקבצים בנושא התמרון הקרקעי בלבנון במלחמת חרבות ברזל בוויקישיתוף מתחילת המלחמה יצא צה"ל לעשרות מבצעים קרקעיים – בתוך לבנון, באתר צה"ל, 1 באוקטובר 2024 אמיר בוחבוט‏, הכניסה החשאית, הפשיטות והחילוץ ממארב המחבלים - כך החלה הפעולה הקרקעית בלבנון, באתר וואלה, 2 באוקטובר 2024 גיא חזות ועפר שלח, תמרון יבשתי בחזית הצפון - משמעויות והשלכות, המכון למחקרי ביטחון לאומי,‏ 30 בספטמבר 2024 מסכמים את השבוע הראשון של התמרון - בשתיים וחצי דקות | את"צ, סרטון בערוץ "עדכוני צה"ל", באתר יוטיוב (אורך: 02:36), 9 באוקטובר 2024 הלחימה בחיזבאללה וכמויות הנשק בגבול: עם הכוחות בתוך לבנון, סרטון בערוץ "חדשות 13", באתר יוטיוב (אורך: 09:39), 10 באוקטובר 2024 אוגדה 36 מצטרפת לפעילות הקרקעית הממוקדת, באתר צה"ל, 2 באוקטובר 2024 עוצבת 'הגליל' החלה בפעילות קרקעית ממוקדת בדרום לבנון, באתר צה"ל, 7 באוקטובר 2024. אוגדה 146 החלה בפעילות קרקעית ממוקדת בדרום לבנון, באתר צה"ל, 8 באוקטובר 2024. הושמדה תשתית תת-קרקע של כוח רדואן. מבט מבפנים, באתר צה"ל, 5 באוקטובר 2024. רויטרס, אחרי מתקפת הביפרים: "כ-1,500 פעילי חיזבאללה יצאו מכשירות" | דוח: כמה מחבלים חברים בארגון?, באתר ynet, 25 בספטמבר 2024 אור הלר, 4 ימים בלבנון: כ-250 מחבלים חוסלו; יותר מ-2,000 מטרות הותקפו, באתר חדשות 13, 4 באוקטובר 2024. כתבי ynet, עדכוני הלחימה, והדיווחים על חיסול "יורשו של נסראללה": סיכום חדשות החג והשבת, באתר ynet, 5 באוקטובר 2024 קורין אלבז-אלוש, דובר צה"ל הציג מנהרה 300 מטר מגבול לבנון: "440 מחבלים חוסלו מתחילת התמרון", באתר ynet, 5 באוקטובר 2024. Institute for the Study of War, Institute for the Study of War (באנגלית) יואב זיתון, איתמר אייכנר, צה"ל מגייס מילואים לקראת הרחבת המלחמה. הרמטכ"ל: מתכוננים לתמרון קרקעי, באתר ynet, 25 בספטמבר 2024 יואב זיתון, יותר מ-70 מבצעים חשאיים בדרום לבנון: אלו אמצעי הלחימה שאותרו ל"כיבוש הגליל" | תיעוד, באתר ynet, 1 באוקטובר 2024 המשמעות של מלחמה בניגוד לתפיסה ולמשאבים – עפר שלח וגל פרל, באתר צה"ל, 6 באוקטובר 2024 רון בן ישי, צה"ל לא יכבוש את דרום לבנון. אלה מטרות הפעולה הקרקעית, באתר ynet, 1 באוקטובר 2024 צה"ל: החל תמרון קרקעי ממוקד בדרום לבנון, באתר www.hidabroot.org, ‏2024-10-01 ※ נכון ל-25 באוקטובר, הוערך מספר ההרוגים בכ-1,400, ראו מלחמת "חרבות ברזל" (תמונת מצב נכון ל-25 באוקטובר 2023, 13:00), באתר מרכז המידע למודיעין ולטרור, 25 באוקטובר 2023. בעקבות זיהוי גופות נוספות השתנתה ההערכה, ראו ציוץ של כאן חדשות ברשת החברתית אקס (טוויטר), 8 בנובמבר 2023 לילך שובל, עידן אבני, צפו בתיעוד: שתי חטיבות מילואים גוייסו למשימות מבצעיות בגזרה הצפונית, באתר ישראל היום, 27 בספטמבר 2024 צביקה סגל, תיעוד: חטיבות המילואים עולות צפונה - לקראת האפשרות של תמרון, באתר בחדרי חרדים, 27 בספטמבר 2024 ניר דבורי, ‏הרמטכ"ל בצפון: "מתכוננים לאפשרות של תמרון קרקעי בלבנון", באתר ‏מאקו‏, 25 בספטמבר 2024 יואב זיתון, שרון כידון, דיווח: יחידות מובחרות נכנסו למנהרות חיזבאללה, וערכו פשיטות ממוקדות בדרום לבנון, באתר ynet, 30 בספטמבר 2024 ניצן קידר, דיווח: יחידות מיוחדות נכנסו למנהרות חיזבאללה לקראת תמרון קרקעי, באתר ערוץ 7, 30 בספטמבר 2024 ציקי ברנדוין, דיווח: ישראל עדכנה את ארה"ב שתקיים בלבנון מבצע קרקעי בקרוב, באתר ערוץ 7, 30 בספטמבר 2024 בר שפר, ‏האמריקאים עודכנו: כניסה קרקעית ללבנון היא לא שאלה של אם אלא מתי, באתר מעריב אונליין, 30 בספטמבר 2024 גיא ורון, ‏צה"ל מבצע ירי ארטילרי נרחב, דיווח: צבא לבנון נסוג מעמדות סמוכות לגבול, באתר ‏מאקו‏, 30 בספטמבר 2024 אבי אשכנזי,שקד שדה, ‏הבית הלבן טוען: ישראל כבר נכנסה ללבנון "לפעולה מוגבלת", באתר מעריב אונליין, 30 בספטמבר 2024 מתחילת המלחמה יצא צה"ל לעשרות מבצעים קרקעיים – בתוך לבנון, באתר צה"ל, 1 באוקטובר 2024. "תוכנית כיבוש הגליל" של חיזבאללה: זו המפה שתכנן ארגון הטרור לחלק למחבלים, באתר ישראל היום, 1 באוקטובר 2024 עמית סגל, באתר Telegram ציוץ של הכתב הצבאי של גלי צה"ל, דורון קדוש אבי אשכנזי, ‏"המחבלים פשוט ברחו": מבט מבפנים על התמרון הקרקעי בלבנון, באתר מעריב אונליין, 4 באוקטובר 2024 ניר דבורי, ‏שבוע לפעילות הקרקעית בלבנון: התמרון מתרחב גם לגזרה המערבית, אלה הסימנים שבצה"ל כבר הצליחו לזהות בחיזבאללה, באתר ‏מאקו‏, 8 באוקטובר 2024 עידן אבני, מהמנהרות בעזה ל"שמורות הטבע" של חיזבאללה: "כל מי שמצאנו היה אויב", באתר ישראל היום, 9 באוקטובר 2024 רון בן ישי, דיווח מהכפר שממנו עמדו לשעוט אלפי אנשי רדואן לישראל | רון בן ישי עם הלוחמים בתוך לבנון, באתר ynet, 10 באוקטובר 2024 טוביה יגלניק, דובר צה"ל בדרום לבנון: חיזבאללה תכנן טבח יותר גדול מה-7/10, באתר עכשיו 14 "אנחנו לא עוצרים עד שאנחנו מחזירים את התושבים בביטחון", באתר צה"ל, 11 באוקטובר 2024 כוננות שיא בצפון: צה"ל בתקיפות ארטילריות נרחבות בגבול לבנון; חיל האוויר תוקף בביירות, באתר ערוץ 7, 30 בספטמבר 2024 יואב זיתון וכתבי ynet, צה"ל נכנס קרקעית לדרום לבנון: "נעשה מה שנדרש כדי להשיב את תושבי הצפון לבתיהם", באתר ynet, 1 באוקטובר 2024 יואב זיתון, לוחמי אוגדה 98 מתמרנים בדרום לבנון: "אחרי חודשים רבים ברצועת עזה", באתר ynet, 1 באוקטובר 2024 יואב זיתון, צה"ל תפס שטחים שולטים בדרום לבנון: "הכפרים הפכו לבסיסים צבאיים", באתר ynet, 1 באוקטובר 2024 דובר צה"ל הורה לתושבי הכפרים בדרום לבנון להתפנות במיידי, באתר חדשות 0404‏, 1 באוקטובר 2024 מתחילת המלחמה יצא צה"ל לעשרות מבצעים קרקעיים – בתוך לבנון, באתר צה"ל, 1 באוקטובר 2024 לבנון לאו"ם: זקוקים לעזרה הומניטרית בסך 426 מיליון דולר - "אנחנו ברגע המסוכן בתולדותינו", באתר ישראל היום, 1 באוקטובר 2024 Agencies and ToI Staff, Hezbollah claims it clashed with Israeli troops in the Lebanese town of Odaisseh, The Times Of Israel, ‏2 באוקטובר 2024 (באנגלית) יואב זיתון, הקרב ההרואי של אגוז: הלוחמים סיכלו חטיפה של אחד החללים | כך נערכו בצה"ל לאיום, באתר ynet, 3 באוקטובר 2024 יואב זיתון, בערפל כבד וחילוצים תחת אש: 30 מחבלים חוסלו בקרב ההרואי של אגוז, שבו נפלו 6 לוחמים, באתר ynet, 2 באוקטובר 2024 לילך שובל, המבצע הקרקעי בלבנון: כ-60 מחבלים חוסלו - 200 מבנים הושמדו, באתר ישראל היום, 3 באוקטובר 2024 פעילות גולני בדרום לבנון ביממה האחרונה, באתר צה"ל, 3 באוקטובר 2024 אמיר בוחבוט‏, רק ביממה האחרונה: הצנחנים חיסלו 15 מחבלים בלבנון - בקרבות מטווח אפס, באתר וואלה, 4 באוקטובר 2024 רענן בן צור, יואב זיתון, קצין הצנחנים בן ציון פלח נפל בקרב בדרום לבנון, באתר ynet, 3 באוקטובר 2024 4 ימי פעילות ממוקדת - במספרים. פירוט החיסולים עד כה, באתר צה"ל, 4 באוקטובר 2024. רועי שרון, איתי בלומנטל וכרמלה מנשה, בצה"ל נערכים להרחבת התמרון הקרקעי בלבנון, באתר כאן – תאגיד השידור הישראלי, 4 באוקטובר 2024 יניב קובוביץ, צה"ל מאשר: תקפנו בגבול לבנון-סוריה; הצבא החל לאטום מנהרות באמצעות מלט, באתר הארץ, 4 באוקטובר 2024 כתבי חדשות 12, ‏היום ה-365 למלחמה | דיווח: צה"ל החל בתמרון קרקעי בג'באליה שבצפון הרצועה, באתר ‏מאקו‏, 5 באוקטובר 2024 צפו בעדכון דובר צה"ל, באתר צה"ל, 5 באוקטובר 2024. רס"ר (במיל') איתי אזולאי ז"ל, באתר צה"ל רענן בן צור, איתי טייל בחו"ל עם בת זוגו כמה ימים לפני שנפל בגבול לבנון: "עוד ניפגש, אני יודעת", באתר ynet, 7 באוקטובר 2024 רס"ב (במיל') אביב מגן ז"ל, באתר צה"ל נינה פוקס, יואב זיתון, רס"ר (במיל') איתי אזולאי נפל בקרב בגבול לבנון, באתר ynet, 7 באוקטובר 2024 עוצבת 'הגליל' החלה בפעילות קרקעית ממוקדת בדרום לבנון, באתר צה"ל יואב זיתון, הפעילות בדרום לבנון מתרחבת: עוצבת הגליל מצטרפת לתמרון, באתר ynet, 7 באוקטובר 2024 יואב זיתון, צה"ל: צו שטח צבאי סגור גם בראש הנקרה, שלומי, חניתה, אדמית וערב אל-עראמשה, באתר ynet, 7 באוקטובר 2024 יואב זיתון, הפעילות הקרקעית מתרחבת: אוגדת מילואים נכנסה לגזרה המערבית בדרום לבנון, באתר ynet, 8 באוקטובר 2024 רון בן ישי, חיזבאללה מבקש הפסקת אש בלי קשר לעזה - אבל דורש לדון בפרטים רק אחר כך, באתר ynet, 8 באוקטובר 2024 אדם מיכלשווילי, כוחותינו השמידו את האנטנה של הכפר הלבנוני מארון א-ראס | צפו, באתר עכשיו 14 נעמי רחליס, על חורבות מארון א-ראס: לוחמינו הניפו את דגל ישראל בלבנון, באתר עכשיו 14 ליאור בן ארי, דגם כיפת הסלע, ו"אבן שהשליך אחמדינג'אד": המתחם בדרום לבנון שבו הונף דגל ישראל, באתר ynet, 9 באוקטובר 2024 אמיר בוחבוט‏, הנשק הסיני והרוסי בכפרים - התוכנית לכיבוש הגליל שסוכלה: ״מי יודע איך זה היה נגמר״, באתר וואלה, 10 באוקטובר 2024 לירן וינשטיין, ‏צפו: מחבל חיזבאללה נכנע במקום המסתור והועבר להמשך חקירה, באתר "סרוגים", 13 באוקטובר 2024 “צא לפני שהחיים שלך יגמרו. רוצה סיגריה? תצא כבר”; כך נלכד החיזבאלון, באתר JDN‏ ynet, יואב זיתון וכתבי (2024-10-13). "4 חיילים נהרגו: הכטב"ם זוהה, מטוסים רדפו אחריו - ואז הוא נעלם". Ynet. נבדק ב-2024-10-14.